କେନ୍ଦ୍ରାପଡା, ଏପ୍ରିଲ ୩ (ଲୋକାଲ ୱାୟାର): କରୋନା ଲକ ଡାଉନ ଯୋଗୁଁ କେନ୍ଦ୍ରାପଡା ଜିଲ୍ଲାର ବାରୋ ଗାଁର କାଇଁଚ ଶିଳ୍ପୀମାନେ ବିଶେଷ ଭାବେ ପ୍ରଭାବିତ ହୋଇଛନ୍ତି । ତେଣୁ ସେମାନେ କ୍ଷତିପୂରଣ ଦାବି କରିଛନ୍ତି ।
ଏବେ ବଜାର ବନ୍ଦ ଥିବାରୁ କାଇଁଚରେ ତିଆରି ସାମଗ୍ରୀ ବିକ୍ରି ହେଉନାହିଁ । ଯାହା ଫଳରେ ତାଙ୍କ ଆର୍ଥିକ ମେରୁଦଣ୍ଡ ଭାଙ୍ଗି ଯାଇଛି ।
ଟଙ୍କା ରୋଜଗାର କରିବା ପାଇଁ କାଇଁଚ ବ୍ୟବସାୟ ଏମାନଙ୍କର ଏକ ମାତ୍ର ମାଧ୍ୟମ ହୋଇଥିବାବେଳେ ଏବେ ବିନା ରୋଜଗାରରେ କିଭଳି ଦିନ କାଟିବେ ଏ ନେଇ ଗାଁର ପ୍ରାୟ ୧୫୦ ଶିଳ୍ପୀ ଚିନ୍ତାରେ ।
ଏହି ଶିଳ୍ପୀମାନଙ୍କ ବ୍ୟବସାୟ ଓ ଭବିଷ୍ୟତ ଏବେ ଅନ୍ଧାରକୁ ଚାଲିଯାଇଥିବାକହିଛନ୍ତି କାଇଁଚ କାରିଗର ଶାନ୍ତି ସ୍ବାଇଁ ।
ସେହିପରି ସବିତା ଦାସ କହିଛନ୍ତି ଯେ, କାଇଁଚରେ ବିଭିନ୍ନ କଳାକୃତି ପ୍ରସ୍ତୁତ କରି ଆମେ ପିତୃପୁରୁଷଙ୍କ ସମୟରୁ ଜୀବିକା ନିର୍ବାହ କରୁଛୁ ମାତ୍ର ଏଭଳି କଟକଣା ଯୋଗୁଁ କଷ୍ଟରେ ଦିନ ବିତାଉଛୁ ।
କାଇଁଚରେ ବିଭିନ୍ନ ସୁନ୍ଦର ସାମଗ୍ରୀ ପ୍ରସ୍ତୁତ କରିବା ପାଇଁ ଗାଁର ଏକ ସ୍ବତନ୍ତ୍ର କୋଠରୀରେ ପ୍ରାୟ ୩୦ ଜଣ କାରିଗର ଏକାଠି କାମ କରନ୍ତି ।
ସାମାଜିକ ଦୂରତା ବଜାୟ ରଖିବା ପାଇଁ ଅଧିକାଂଶ ଶିଳ୍ପୀ ବିଭିନ୍ନ ସ୍ଥାନରୁ ଆସିବାକୁ ଅନିଚ୍ଛା ପ୍ରକାଶ କରୁଥିବାରୁ, ବର୍ତ୍ତମାନର ପରିସ୍ଥିତି ଆମ ପରିଶ୍ରମକୁ ଧୂଳିସାତ କରିଦେଇଥିବା କହିଛନ୍ତି, ସିଦ୍ଧି ବଳଦେବଜୀଉ ସ୍ବେଚ୍ଛାସେବୀ ସଂଗଠନର ସଭାପତି ସମ୍ପଦ ନାୟକ ।
ସେ ଆହୁରି ମଧ୍ୟ କହିଛନ୍ତି ଯେ, ଆମ ଗାଁ କାଇଁଚ ଶିଳ୍ପ ପାଇଁ ପ୍ରସିଦ୍ଧି ଲାଭ କରିଛି । ହେଲେ ଗତ କିଛି ଦିନର ତାଲା ବନ୍ଦ ଯୋଗୁଁ ଆମେ ଅତି କମରେ ୧୦ ଲକ୍ଷରୁ ଅଧିକ ଟଙ୍କା କ୍ଷତି କରିସାରିଲାଣି ।
ସ୍ଥାନୀୟ ମନ୍ତ୍ରୀପଡା ଗାଁରେ ପ୍ରତି ବର୍ଷ ଖରାଦିନେ ସୂତା କଣ୍ଢେଇ କାର୍ୟ୍ୟକ୍ରମ ଅନୁଷ୍ଠିତ ହୁଏ ମାତ୍ର ବିଭିନ୍ନ କଟକଣା ଯୋଗୁଁ ଏଥର ବାତିଲ ହୋଇଛି ।
କରୋନା ମହାମାରୀର ପ୍ରଭାବ ବିସ୍ତାର ଭୟରେ ସରକାରୀ କଟକଣା ମାନି ବ୍ୟବସାୟରେ ଅନେକ କ୍ଷତି କରିଛୁ ବୋଲି କଣ୍ଢେଇ କାରିଗର ଫକିର ସିଂ କହିଛନ୍ତି।
କେନ୍ଦ୍ରାପଡାର ଶତାବ୍ଦୀର ପୁରୁଣା ପିତ୍ତଳ ଶିଳ୍ପାଞ୍ଚଳ ଅଟଳପୁର, ସାମନ୍ତରପୁର, ଲକ୍ଷ୍ମୀନଗର, କୁଣ୍ଡାପାଟଣା, ବାଲିପାଟଣା, କୁଲୁଗାଁ ଓ ଅନ୍ୟାନ୍ୟ ଗାଁର ଲୋକ ମଧ୍ୟ ବହୁ କ୍ଷତି ସହିଛନ୍ତି।
ବିବାହ ଋତୁରେ ପିତ୍ତଳ ବାସନ ଏବଂ ଅନ୍ୟାନ୍ୟ ଜିନିଷ କିଣିବାକୁ ଲୋକେ ପସନ୍ଦ କରନ୍ତି ହେଲେ ଲକଡାଉନରେ ବିବାହ ମଧ୍ୟ ସ୍ଥଗିତ ରହିଥିବାରୁ ପରିବାର ଚଳିବାରେ ନାନା ସମସ୍ୟା ହେଉଥିବା କହିଛନ୍ତି ବାଲିପାଟଣା ପିତ୍ତଳ ଶିଳ୍ପୀ ବାଇଧର ସାହୁ ।
ସେହିପରି ସ୍ଥାନୀୟ ସୁଖୁଆପଡା, ଲଲିତାଗିରି ଓ ଅନ୍ୟାନ୍ୟ ଅଞ୍ଚଳର ଷ୍ଟୋନ କାରିଗରମାନେ ମଧ୍ୟ ଏହି ମହାମାରୀ ଯୋଗୁଁ ଚିନ୍ତିତ ।
ଷ୍ଟୋନ କାରିଗର ଅର୍ଜୁନ ମହାରଣା କହିଛନ୍ତି ଯେ, ଚଳିତ ବର୍ଷ ରାଜ୍ୟରେ ଓ ରାଜ୍ୟ ବାହାରେ ଅନୁଷ୍ଠିତ ହେବାକୁ ଥିବା ଶିଳ୍ପ ମେଳାରେ ଷ୍ଟୋନ ସାମଗ୍ରୀ ବିକ୍ରି ଆଶାରେ ଥିଲୁ ମାତ୍ର ଏଥର କଟକଣା ପାଇଁ ପ୍ରାୟ ୫୦୦ ଷ୍ଟୋନ କାରିଗରଙ୍କ ଅବସ୍ଥା ସଂକଟାପନ୍ନ ।
ପ୍ରାୟ ପାଞ୍ଚ ଲକ୍ଷ ଶିଳ୍ପୀ ବର୍ତ୍ତମାନ ନାନାଦି ଅସୁବିଧାର ସମ୍ମୁଖୀନ ହୋଇଛନ୍ତି, ତେଣୁ ରାଜ୍ୟ ସରକାର ସେମାନଙ୍କ ପାଇଁ ଏକ ସ୍ୱତନ୍ତ୍ର ପ୍ୟାକେଜ୍ ଘୋଷଣା କରିବା ଉଚିତ୍ ବୋଲି ଓଡିଶା ଶିଳ୍ପୀ ମହାସଂଘର ସଭାପତି ପ୍ରିୟ ରଞ୍ଜନ କର ଦାବି କରିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
